ЕджапIэр къэзыухахэм зэхуегъазэ
Къэбэрдей-Балъкъэр Республикэм и Iэтащхьэ Къанокъуэ Арсен, Твиттерыр къигъэсэбэпри, курыт еджапIэр къэзыухахэм балигъ гъащIэм зэрыхыхьамкIэ ехъуэхъуащ.
«ЕджапIэр къэзыухахэм я дежкIэ нобэрей махуэр хэIэтыкIащ. Абыхэм школым сэлам ирахыж, зэщIыгъуу къэунэху махуэщIэм IуощIэ, кIэщIу жыпIэмэ, я дахэгъуэщ. Фи мурад псори къывэхъулIэну сынывохъуэхъу», — етх Къэбэрдей-Балъкъэрым и Iэтащхьэм.
Мы гъэм Къэбэрдей-Балъкъэрым курыт школхэр цIыху 6642-м къыщаухащ. Абыхэм я щIыхькIэ республикэм и еджапIэ псоми вэсэмахуэ щрагъэкIуэкIа гуфIэгъуэ пшыхьхэм щIалэхэмрэ хъыджэбзхэмрэ курыт щIэныгъэ зэрагъуэтамкIэ аттестатхэр иратыжащ. ГъащIэщIэм хыхьэхэм псалъэ гуапэхэмкIэ зыхуагъэзащ егъэджакIуэхэм, нэхъыжьхэм, адэ-анэхэм.
